Kif nofs in-nhar jinstama' Idoqq mal-erba' rjieħ, Tarah il-ħaddiem bieżel Jeqaflek għall-mistrieħ. Ix-xemx tiddi fuq rasna Tindokra lill-ħolqien, Titgħaxxaq bin-natura, B'nt Alla, kollha lwien. Mix-xogħol il-ħaddiem jieqaf Mad-daqq ta' nofs in-nhar; Kulħadd bil-ġuħ jitlaqlek Imgħaġġel lejn id-dar. Il-qniepen jistidnuna Ngħidu l-Angelus. flimkien, Iżda l-ħaddiem jitmeżmeż U jgħid li hu għajjien. Il-Belt tbattlet mill-ħamba Tan-nies u l-geġwiġija, Kulħadd telaq lejn daru Għall-fatra mistennija. Taħt ir-riġlejn l-art tikwi U ssaħħan. kullimkien; In-nies għall-ikla sejra X'ħin l-ikla tkun intemmet U r-raġel jistrieħ ftit, Fis jibda jlesti ruħu Biex jerġa' għax-xogħol mill-ġdid.